paragraph_text: Trap Jaw, izmišljeni lik iz multimedijalne franšize Gospodari svemira u vlasništvu američke tvrtke Mattel. Psihotični je kriminalac iz druge dimenzije i jedan od pripadnika Zlih ratnika i podređenik zlog gospodara Skeletora. Kiborg je s umjetnom metalnom vilicom sa zašiljenim zubima, kojom može pregristi većinu tvrdih predmeta i robotskom desnom rukom na koju može prikačiti brojna oružja poput kuke, laserske puške, kliješta i sličnog. Na glavi nosi crvenu kacigu. Pripadnik je rase plavokožne rase Gar, kao i Skeletor, iako je u originalnim mini stripovima prikazan sa blijedo zelenom do žučkastom bojom kože.